NAVODILA AVTORJEM

1. ANNALES SHN (Anali za istrske in mediteranske študije, Series historia naturalis) objavlja izvirne znanstvene in pregledne članke s področja naravoslovja, povezanega s sredozemskim okoljem in naravoslovnimi temami. Revija zajema področja morske biologije in ekologije, ihtiologije, geologije in paleontologije, krasoslovja, oljkarstva, biodiverzitete, varstva narave, onesnaževanja in varovanja okolja, fizične geografije ter sorodnih ved.
2. Sprejemamo članke v angleškem, slovenskem in italijanskem jeziku. Avtorji so odgovorni za jezikovno pravilnost in ustrezno kakovost besedila za objavo. Uredništvo si pridržuje pravico do dodatnega jezikovnega urejanja, kadar je to potrebno.
3. Prispevki ne smejo presegati 48.000 znakov brez presledkov oziroma 32 dvojno razmaknjenih tipkanih strani.
Rokopise je treba oddati prek spletnega sistema revije Open Journal System na povezavi: https://zdjp.si/ojs/index.php/ashn/about/submissions. V izjemnih primerih, ki jih odobri uredništvo, je mogoče rokopis poslati tudi po elektronski pošti na naslov annalesshn@nib.si. Ob oddaji članka mora avtor priložiti tudi izpolnjen in podpisan dogovor o prenosu avtorskih pravic (Copyright Agreement).
Avtor ob oddaji članka zagotavlja, da članek še ni bil objavljen in se obvezuje, da ga ne bo objavil drugje.
4. Prva stran rokopisa naj vsebuje naslov članka, polno ime avtorja oziroma avtorjev, ime in naslov ustanove, kjer je avtor oziroma so avtorji zaposleni, oziroma domači naslov ter naslov elektronske pošte prvega oziroma korespondenčnega avtorja.
5. Vsak rokopis mora vsebovati povzetek v dolžini največ 10 vrstic (pisava Times New Roman, velikost 12 pt). Povzetek naj na kratko predstavi namen članka, uporabljene metode in glavne rezultate. Ne sme vsebovati komentarjev, vrednotenja ali priporočil.
6. Pod povzetkom naj avtorji navedejo do 5 ključnih besed. Če je mogoče, naj priložijo tudi angleški, italijanski oziroma slovenski prevod povzetka in ključnih besed. Če prevod ni priložen, ga bo pripravilo uredništvo.
7. Glavno besedilo naj bo razdeljeno na naslednja poglavja: Uvod, Material in metode, Rezultati, Razprava (ali Rezultati in razprava), Zaključki (neobvezno), Zahvala (neobvezno) in Literatura. Po potrebi se lahko uporabljajo tudi podpoglavja, na primer Opis raziskovalnega območja v poglavju Material in metode. Podpisi k slikam morajo biti navedeni na posebni strani za poglavjem Literatura.
8. Vsaka tabela mora biti pripravljena na posebni strani v programu Word in vključena v isto datoteko kot glavno besedilo. Tabele morajo biti zaporedno oštevilčene ter opremljene s kratkim in jasnim naslovom. Sklicevanje na tabele v besedilu naj bo v obliki (Tab. 1) oziroma, kadar je vključeno v poved, Tabela 1.
9. Slikovno gradivo (grafi, zemljevidi, fotografije, table in podobno gradivo) morajo biti oddane kot ločene datoteke v formatu JPEG ali TIFF. Najmanjša ločljivost mora biti 300 dpi pri predvideni velikosti objave. Največja velikost za objavo je 17 × 20 cm.
Avtorji morajo pred objavo pridobiti vsa potrebna dovoljenja za uporabo avtorsko zaščitenega slikovnega gradiva ter dokazila o dovoljenjih posredovati uredništvu. Vse slike morajo biti opremljene z podnapisi in zaporedno oštevilčene. Sklicevanje na slike v besedilu naj bo v obliki (Sl. 1) oziroma, kadar je vključeno v poved, Slika 1.

10. Sklici v besedilu morajo vsebovati priimek avtorja in leto objave, na primer (Novak, 2007). Pri dveh avtorjih navedite oba priimka: (Novak & Kranjc, 2001). Pri več kot dveh avtorjih navedite priimek prvega avtorja, ki mu sledi et al. v ležečem tisku: (Novak et al., 1999). Več referenc naj bo ločenih s podpičji in navedenih v kronološkem zaporedju od starejših do novejšim, na primer (Novak et al., 1999; Adamič, 2001).
Pri navajanju osebne komunikacije (ustne ali pisne) uporabite začetnico imena in priimek osebe ter oznako osebno sporočilo, na primer (J. Novak, osebno sporočilo).
11. Seznam literature mora biti naveden pod naslovom Literatura in vključevati samo dela, citirana v besedilu. Enote morajo biti razvrščene po abecednem vrstnem redu. Če je navedenih več del istega avtorja, naj bodo najprej navedena samostojna dela, nato dela v soavtorstvu z enim avtorjem in nazadnje dela v soavtorstvu z več avtorji. Znotraj posamezne skupine naj bodo enote razvrščene kronološko. Naslovi revij naj ne bodo okrajšani. Če je mogoče, naj avtorji na koncu reference dodajo DOI številko.
Neobjavljeni rokopisi se lahko navajajo le, če so že sprejeti v objavo; v tem primeru je treba na koncu reference dodati oznako v tisku.
Reference morajo biti dosledno oblikovane v skladu z naslednjimi primeri:
· Članek v znanstveni reviji:
Kabasakal, H., U. Uzer & F.S. Karakulak (2023): Occurrence of deep-sea squaliform sharks, Echinorhinus brucus (Echinorhinidae) and Centrophorus uyato (Centrophoridae), in Marmara shelf waters. Annales, Series Historia Naturalis, 33(1), 27–36. https://doi.org/10.19233/ASHN.2023.05.

Pri referencah z več kot petimi avtorji je treba navesti prvih pet avtorjev, nato pa dodati et al.:

Mancusi, C., R. Baino, C. Fortuna, L. de Sola, G. Morey et al. (2020): MEDLEM database, a data collection on large elasmobranchs in the Mediterranean and Black seas. Mediterranean Marine Science, 21, 276–288. https://doi.org/10.12681/mms.21148.

· Knjiga ali druga neserijska publikacija (poročilo, doktorska disertacija, zaključna naloga):
Wheeler, A. (1969): The fishes of the British Isles and North-West Europe. McMillan, London, 613 pp.
•	Poglavje v knjigi:
McEachran, J. D. & C. Capapé (1984): Myliobatidae. In: Whitehead, P. J. P., M. L. Bauchot, J.-C. Hureau, J. Nielsen & E. Tortonese (eds.): Fishes of the North-eastern Atlantic and the Mediterranean, Vol. 1. Unesco, Paris, pp. 205–209.
•	Spletna stran:
WoRMS Editorial Board (2026): WoRMS - World Register of Marine Species. Available at: https://www.marinespecies.org (last accessed: 20 May 2026). https://doi.org/10.14284/170.
12. Latinski izrazi, kot so in vivo, in situ, e.g. in i.e., ter rodovna (Myliobatis sp.) in vrstna imena (Myliobatis aquila) morajo biti zapisani v ležečem tisku. Kadar je mogoče, naj avtorji uporabljajo enote SI (Système international d’unités).
13. Avtorji bodo prejeli korekture članka v pregled in jih morajo uredništvu vrniti v roku 3 delovnih dni. V fazi korektur so dovoljeni le popravki vsebinskih, tipkarskih ali tehničnih napak, nastalih pri pripravi za objavo. 
Med korekturami besedila ni dovoljeno širiti ali dopolnjevati. Drugi krog korektur opravi uredništvo. 
14. Za lažje upoštevanje teh navodil in ustrezno pripravo rokopisa smo pripravili predlogo članka, ki je dostopna tukaj.	Comment by Reviewer: Dodati link
15. Za dodatne informacije glede oddaje rokopisov in objave se obrnite na uredništvo.

